OpenLLM-France/wikimedia huggingface dataset:
# EXID

EXID és un grup de música pop sud-coreà compost per un grup femení de cinc integrants format per Yedang Entertainment (ara Banana Culture) el 2012. Aconseguiren la fama amb el senzill "Up & Down".
El 2012 va aparèixer el grup amb el seu EP: Hippity Hop.
El gener de 2015 van guanyar el seu primer premi: Premi Gaon Chart K-Pop.
El 2015 foren objecte de burla per part d'un programa de televisió per la mala pronuncia de l'anglès de Junghwa. L'agència Yedang es mostrà enfadada amb la burla.

## Discografia

Senzills:
* 2012: Whoz That Girl
* 2015, novembre: HOT PINK
Àlbums:
* 2015: Ah Yeah: àlbum EP.
* 2016, juny: Street: àlbum d'estudi.
* 2017, abril 10: Eclipse: àlbum EP.

## Premis

* 2015, gener 8: M Countdown, del Mnet
* 2015, gener 9: Music Bank, de KBS 2TV
* 2015, gener 11: primer lloc al programa musical Inkigayo, del canal SBS
* 2015: Premi Gaon Chart K-Pop

## Referències

* 1 2 Herman, by Tamar «Happy 5th Anniversary, EXID! Watch the K-Pop Act's 5 Best Music Videos». Billboard, 17-02-2017 [Consulta: 19 juliol 2017].
* ↑ «S. Korean star agency to launch joint firm with Chinese billionaire's son». The Korea Times, 02-03-2016 [Consulta: 19 juliol 2017].
* 1 2 3 «Girl group EXID wins first music award». Korea Herald, 29-01-2015 [Consulta: 19 juliol 2017].
* ↑ Benjamin, Jeff «K-Pop Label Blasts TMZ As 'Racist' for Mocking EXID Singer's English». Billboard, 04-05-2015 [Consulta: 19 juliol 2017].
* ↑ Yoon, Min-sik «EXID's song banned from KBS for ‘vulgarity’». Korea Herald, 05-04-2017 [Consulta: 19 juliol 2017].
* ↑ «EXID wants 'HOT PINK' to deliver final blow». Korea Times, 18-11-2015 [Consulta: 19 juliol 2017].
* ↑ Benjamin, Jeff «EXID Score First Top 5 Entry on World Albums With 'Eclipse' EP». Billboard, 18-04-2017 [Consulta: 19 juliol 2017].
* ↑ Jung, Eun-jin «EXID tops iTunes in Asian countries». Korea Herald, 03-06-2016 [Consulta: 19 juliol 2017].
* ↑ Jie, Ye-eun «EXID's ‘Eclipse’ ranks fourth on Billboard chart». Korea Herald, 20-04-2017 [Consulta: 19 juliol 2017].

## Enllaços externs

* Pàgina oficial de EXID al YouTube
# Doctrina pueril

Doctrina pueril (1274-1276) és el títol d'una obra de Ramon Llull destinada a ensenyar catequesi als infants. La dedica al seu fill, per a qui la va crear a Mallorca. Es conserva en l'anomenat Còdex miscel·lani, escrit a dues columnes amb lletra cursiva al segle xiv.

## Contingut

Comença enumerant els principis de fe irrenuciables, explica els deu manaments, els sagraments, les virtuts i vicis (que identifica amb els pecats capitals). Posteriorment s'estén sobre la Verge Maria, l'Esperit Sant i copia oracions comunes. A banda dels fonaments de la fe cristiana, l'obra conté alguns ensenyaments sobre ciència. Als apèndixs també aporta informació sobre les altres religions, estudiades des del punt de vista històric i no solament apologètic.

## Anàlisi

L'objectiu didàctic és evident en el gènere del llibre. Llull considerava que sense saber les bases de la doctrina cristiana no es podia avançar en el saber, d'aquí la importància d'establir els mínims que calia ensenyar als infants com pas previ per a un coneixement més elevat. La referència al coneixement científic de la natura il·lustra aquest propòsit d'anar més enllà.
Per fer més entenedors els conceptes, Llull usa exemples i metàfores, allunyant-se així dels llibres catequètics de la seva època. Utilitza un llenguatge planer. La influència d'Aristòtil en la concepció del món amara tot l'obra.

## Referències

* ↑ Fidora, Alexander «La Doctrina pueril de Ramon Llull: aproximación a la religión desde un punto de vista histórico». Quaderns de la Mediterrània, 16, 2011 [Consulta: 16 desembre 2017].
* ↑ «Doctrina pueril». Arxivat de l'original el 14 de gener 2018. [Consulta: 16 desembre 2017].
# East Haven (Vermont)

East Haven és una població dels Estats Units a l'estat de Vermont. Segons el cens del 2000 tenia 301 habitants.

## Demografia

Segons el cens del 2000, East Haven tenia 301 habitants, 119 habitatges, i 91 famílies. La densitat de població era de 3,1 habitants per km².
Dels 119 habitatges en un 37,8% hi vivien nens de menys de 18 anys, en un 64,7% hi vivien parelles casades, en un 8,4% dones solteres, i en un 23,5% no eren unitats familiars. En el 18,5% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,82.
Per edats la població es repartia de la següent manera: un 24,9% tenia menys de 18 anys, un 6% entre 18 i 24, un 28,6% entre 25 i 44, un 29,6% de 45 a 60 i un 11% 65 anys o més.
L'edat mediana era de 37 anys. Per cada 100 dones de 18 o més anys hi havia 98,2 homes.
La renda mediana per habitatge era de 34.375 $ i la renda mediana per família de 36.094 $. Els homes tenien una renda mediana de 32.292 $ mentre que les dones 19.500 $. La renda per capita de la població era de 13.330 $. Entorn del 13,8% de les famílies i el 18,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Haven». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- East Haven». American Fact Finder. Oficina del Cens dels Estats Units, 12-01-2010.
# East Haven

* Per a altres significats, vegeu «East Haven (Vermont)».
East Haven és una població dels Estats Units d'Amèrica a l'estat de Connecticut. Segons el cens del 2005 tenia 28.755 habitants.

## Demografia

Segons el cens del 2000, East Haven tenia 28.189 habitants, 11.219 habitatges, i 7.494 famílies. La densitat de població era de 887,8 habitants/km².
Per edats la població es repartia de la següent manera: un 22,2% tenia menys de 18 anys, un 6,9% entre 18 i 24, un 31,6% entre 25 i 44, un 22,7% de 45 a 60 i un 16,6% 65 anys o més.
L'edat mediana era de 39 anys. Per cada 100 dones de 18 o més anys hi havia 87,8 homes.
La renda mediana per habitatge era de 47.930 $ i la renda mediana per família de 56.803 $. Els homes tenien una renda mediana de 41.464 $ mentre que les dones 30.709 $. La renda per capita de la població era de 22.396 $. Aproximadament el 3,5% de les famílies i el 5,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- East Haven». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- East Haven». American Fact Finder. Oficina del Cens dels Estats Units, 12-01-2010.
# Dumha Éige

Dumha Éige (en anglès Dooega) és una vila d'Irlanda, a la Gaeltacht del comtat de Mayo, a la província de Connacht. La vila es troba al sud-oest illa d'Achill. Ací s'hi trobava el Colaiste Acla. Les seves platges tenen bandera blava.

## Transport

La línia 440 del Bus Éireann Dooagh-Westport-Aeroport de Knock, arriba els dijous a Dumha Éige però només fa un viatge en una sola direcció. Pel que fa al ferrocarril, es troba a 53 kilòmetres de l'estació de Westport que porta a Dublin Heuston via Athlone.

## Personatges il·lustres

* Thomas Patten

## Referències

* ↑ Dumha Éige/Dooega logainm.ie Arxivat 2012-08-04 at Archive.is
* ↑ http://buseireann.ie/pdf/1299257552-440.pdf Arxivat 2013-04-18 a Wayback Machine.
# E952 (ruta europea)

La ruta europea E952 és una carretera que forma part de la Xarxa de carreteres europees de classe B a Grècia, connectant la ciutat Preveza - Lamia.

## Ruta

** Preveza
** Vonitsa
** Amfilòquia
** Agrínion
** Karpenisi
** E65, E75 Lamia

## Enllaços externs

* Xarxa de carreteres europees
# E95

La ruta europea E95 és una carretera que forma part de la Xarxa de carreteres europees. Comença a Sant Petersburg (Rússia) i finalitza a Merzifon (Turquia). Té una longitud de 2527 km. Té una orientació de nord a sud i passa per Rússia, Belarús, Ucraïna i Turquia.
# Callopanchax huwaldi

Callopanchax huwaldi és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 6,7 cm de longitud total.

## Distribució geogràfica

Es troba a Àfrica: Sierra Leone.

## Referències

* ↑ Encyclopedia of Life (anglès)
* 1 2 «Callopanchax huwaldi» (en anglès). Fishbase.

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Callorhinchus

Callorhinchus és un gènere de quimeres de la família dels Callorhinchidae.

## Taxonomia

El gènere Calorhinchus inclou tres espècies:
* Callorhinchus callorynchus Linnaeus, 1758
* Callorhinchus capensis A. H. A. Duméril, 1865
* Callorhinchus milii Bory de Saint-Vincent, 1823

## Referències

* ↑ «Família Callorhinchidae». Arxivat de l'original el 2019-12-09. [Consulta: 9 gener 2020].
# Saint-Broladre

Saint-Broladre (en bretó Sant-Brewalaer) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.016 habitants. Limita amb els municipis de Roz-sur-Couesnon, Saint-Marcan, Sains, La Boussac, Baguer-Pican i Cherrueix.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 884 | 946 | 881 | 865 | 992 | 1.014 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| -2001 | Maurice Fantou | UMP |
| 2008- | Guy Videloup | |
# East Marion

East Marion és una concentració de població designada pel cens dels Estats Units a l'estat de Nova York. Segons el cens del 2000 tenia 756 habitants.

## Demografia

Segons el cens del 2000, East Marion tenia 756 habitants, 329 habitatges, i 222 famílies. La densitat de població era de 139 habitants per km².
Dels 329 habitatges en un 22,2% hi vivien nens de menys de 18 anys, en un 55,9% hi vivien parelles casades, en un 8,2% dones solteres, i en un 32,5% no eren unitats familiars. En el 28,9% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,79.
Per edats la població es repartia de la següent manera: un 18,5% tenia menys de 18 anys, un 4,4% entre 18 i 24, un 20,6% entre 25 i 44, un 26,3% de 45 a 60 i un 30,2% 65 anys o més.
L'edat mediana era de 49 anys. Per cada 100 dones de 18 o més anys hi havia 90,1 homes.
La renda mediana per habitatge era de 44.583 $ i la renda mediana per família de 52.500 $. Els homes tenien una renda mediana de 47.917 $ mentre que les dones 31.250 $. La renda per capita de la població era de 24.373 $. Entorn del 4,7% de les famílies i el 5,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Marion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- East Marion». American Fact Finder. Oficina del Cens dels Estats Units, 12-01-2010.
# East Millcreek

East Millcreek és una concentració de població designada pel cens dels Estats Units a l'estat de Utah. Segons el cens del 2000 tenia 21.385 habitants.

## Demografia

Segons el cens del 2000, East Millcreek tenia 21.385 habitants, 7.479 habitatges, i 5.564 famílies. La densitat de població era de 1.855,5 habitants per km².
Dels 7.479 habitatges en un 33,2% hi vivien nens de menys de 18 anys, en un 62,2% hi vivien parelles casades, en un 9,3% dones solteres, i en un 25,6% no eren unitats familiars. En el 20,7% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,31.
Per edats la població es repartia de la següent manera: un 26,8% tenia menys de 18 anys, un 10% entre 18 i 24, un 23,4% entre 25 i 44, un 21,5% de 45 a 60 i un 18,3% 65 anys o més.
L'edat mediana era de 38 anys. Per cada 100 dones de 18 o més anys hi havia 89,9 homes.
La renda mediana per habitatge era de 57.678 $ i la renda mediana per família de 66.742 $. Els homes tenien una renda mediana de 51.165 $ mentre que les dones 30.507 $. La renda per capita de la població era de 25.206 $. Entorn del 4,3% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Millcreek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- East Millcreek». American Fact Finder. Oficina del Cens dels Estats Units, 12-01-2010.
# Camporredondo

Camporredondo és un municipi de la província de Valladolid a la comunitat autònoma espanyola de Castella i Lleó. Està situat entre els municipis de Portillo (a 9,4 km) i Santiago del Arroyo (a 6,5 km), sobre un desviament cap a Montemayor de Pililla (a 6,5 km).

## Demografia

Evolució demogràfica de Camporredondo entre 1842 i 2005 :
| Cens | 1842 | 1857 | 1860 | 1877 | 1887 | 1897 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2005 |
| Pob. de fet | .. | 318 | 327 | 370 | 450 | 481 | 522 | 610 | 515 | 510 | 502 | 533 | 442 | 368 | 293 | 250 | .. | .. |
| Pob. de dret | 170 | .. | .. | 371 | 465 | 494 | 526 | 610 | 570 | 516 | 524 | 544 | 454 | 376 | 295 | 250 | 204 | 193 |
| Hogares | 30 | 68 | 66 | 88 | 110 | 120 | 128 | 141 | 150 | 126 | 116 | 152 | 123 | 114 | 96 | 84 | 77 | .. |
# Campos (desambiguació)

«Campos» té aquests significats:
* Toponímia:
** Campos (municipi de Mallorca)
** Campos d'Arenós, població de la comarca de l'Alt Millars, al País Valencià
** Campos de Hellín, comarca de la província d'Albacete a la frontera amb la Regió de Múrcia
** Casa dels Campos, habitatge a Ulldecona (Montsià)
* Biografies:
** Adrià Campos (Alzira, País Valencià, 1960), pilot de Fórmula 1
** Adriana Campos
** Francesc Xavier Campos Coll o Xisco Campos (Binissalem, Mallorca, 1982), futbolista balear que juga de lateral o central
** João Leiva Campos Filho (Novo Horizonte, 1949), futbolista brasiler retirat de la dècada de 1970
** Jorge Campos (Acapulco, 1966), porter de futbol mexicà
** José Campos Crespo, comerciant i polític valencià, diputat a les Corts espanyoles durant la restauració borbònica
** José Víctor Campos Guinot (Castelló de la Plana, 1960), advocat i polític valencià
** Laura Campos (Montcada i Reixac, 1977), alcaldessa de Montcada i Reixac des de les eleccions municipals del 2015
** Laura Campos Prieto (Mèrida, 1988), gimnasta espanyola especialitzada en la disciplina de gimnàstica artística
** María Teresa Campos Luque (Tetuan, Protectorat Espanyol al Marroc, 1941), periodista espanyola
** Purificación Campos Sánchez o Purita Campos, dibuixant de còmics, il·lustradora i pintora catalana
** Ramón Campos Pérez (Borriana, entre 1755 i 1760 - 1808), escriptor i filòsof valencià
* Miscel·lània:
** Campos pel Canvi, coalició electoral de Campos (Mallorca) formada pel Partit Socialista de Mallorca (PSM), el Partit Socialista (PSIB-PSOE) i Entesa per Mallorca (ExM)
** Volta de Campos, cursa ciclista per etapes que es disputa a l'estat de Rio de Janeiro Brasil
Viccionari
# Cajamarca

«Cajamarca» té aquests significats:
* Cajamarca (ciutat del Perú)
* Regió de Cajamarca, regió del Perú
* Cajamarca (Tolima), municipi del departament colombià de Tolima
# El Mas Usall

El Mas Usall és una entitat de població de Banyoles (Pla de l'Estany) protegida com a bé cultural d'interès local. En el cens de 2009 tenia 37 habitants.

## Descripció

Conjunt de masies agrupades i disposades a banda i banda de l'antic camí de Sant Cristòfol d'Usall. De la masia senyorial, actualment Can Farró, en destaca la seva porta forana amb escut nobiliari. Les cases en filera al seu voltant eren segurament les masoveries, com testimonien els seus elements decoratius més simples. Tenen obertures de llinda monolítica i badius. Un porticat format per arcs de mig punt i fet de maons precedeix l'ingrés del veïnat. Algunes cases antigues han estat reformades.

## Història

L'entorn de Mas Usall del Bosc apareix referit com "Qucuciago" el 957 en l'acta de consagració de la nova església del monestir de Sant Esteve de Banyoles. El 1086 es menciona un veïnat en el lloc. L'any 1263 es té la primera referència exacta de Mas Usall del Bosc ("mansus de Boscho qui est de officio Infirmarie") que quedà exclòs de la redempció dels mals usos que la Vila de Banyoles va pactar amb el monestir. La masia senyorial de Mas Usall (Can Farró) se sap que fou reformada i ampliada vers mitjan segle xvi, segons el seu propietari. El 1664 el monestir de Sant Esteve de Banyoles compra la plena propietat del Mas Usall del Bosc pel preu de 1.060 lliures. El maig de 1844 l'estat desamortitzà Mas Usall del Bosc. La propietat comprenia l'edifici i les 106 vessanes de terra de cultiu que foren venudes per 360.000 rals.

## Referències

* 1 2 «El Mas Usall». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 6 juliol 2017].

## Enllaços externs

* «El Mas Usall». Gran Enciclopèdia Catalana. Barcelona: Grup Enciclopèdia Catalana.
* «Fitxa del municipi de Banyoles.». gencat.cat.
* «Edició digital del mapa de Catalunya de l'Institut Cartogràfic de Catalunya». Institut Cartogràfic de Catalunya.
* Una biografia molt ben documentada d'Eimeric d'Usall, de Josep Maria Reyes Vidal, a http://www.bubok.com/libros/12354/Eymeric-de-Usall-el-ultimo-Templario Arxivat 2010-07-08 a Wayback Machine.
# El Mas Petit

El Mas Petit és una obra d'Avinyonet de Puigventós (Alt Empordà) inclosa a l'Inventari del Patrimoni Arquitectònic de Catalunya.

## Descripció

Masia situada a cinquanta metres darrera del mas La Torre. És un edifici de planta baixa pis i golfes, tot i que el que més destaca és la seva porta d'accés en arc de mig punt amb grans dovelles, així com la finestra del primer pis amb una inscripció a la llinda amb la data 1602. les cantonades són carreuades i la resta del paredat és amb còdols de riu disposats en fileres regulars a la zona inferior dreta però de forma irregular a la resta de la construcció.

## Referències

* ↑ «El Mas Petit». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 16 maig 2020].
# San Vito al Torre

San Vito al Torre (friülà Sant Vît de Tor) és un municipi italià, dins de la província d'Udine. És a la regió de la Bassa Friülana. L'any 2007 tenia 1.342 habitants. Limita amb els municipis d'Aiello del Friuli, Campolongo Tapogliano, Chiopris-Viscone, Medea (GO), Palmanova, Romans d'Isonzo (GO), Trivignano Udinese i Visco.

## Administració

Llista d'alcaldes :
| Període | Identitat | Partit |
| 2004- | Fabrizio De Marco | Llista cívica |
# Whang-od

Whang-od Oggay, també coneguda com a Maria Oggay (Buscalan, Tinglayan, Filipines, 17 de febrer de 1917) és una artista tatuadora filipina. Originària de Buscalan, una població petita de la província de Kalinga, sol considerar-se la més vella i, fins i tot, la darrera mambamatok (tatuadora tradicional de l'ètnia kalinga). Va començar a practicar el seu art quan tenia 15 anys, tatuant els caçadors de caps i les dones del grup ètnic butbut; tanmateix, com que els guerrers que protegien els pobles i mataven els enemics han desaparegut, Whang-on s'ha dedicat després, i encara avui, essencialment a fer tatuatges als turistes de pas per Buscalan.
L'artista, que contràriament a gran part dels filipins no parla ni tagalog ni anglès sinó el kalinga (la seva llengua materna) i l'ilocano (lingua franca del nord de l'illa), es féu famosa internacionalment a l'abril del 2023 quan va eixir a la coberta de la versió filipina de la revista Vogue, esdevenint així amb 106 anys la persona més gran que hagi aparegut a la portada de la revista.

## Referències

* ↑ Catalan, Maria Elena «Chasing Whang–od, the oldest Kalinga mambabatok». , October 5, 2016 [Consulta: February 28, 2017]. Arxivat de març 27, 2018, a Wayback Machine.
* ↑ «Apo Whang-Od And The Indelible Marks Of Filipino Identity» (en anglès americà). vogue.ph, March 30, 2023. [Consulta: April 1, 2023].
* ↑ «A 106-year-old from the Philippines is Vogue's oldest ever cover model». CNN. CNN, March 31, 2023.
* ↑ «106-year-old Indigenous Filipino tattoo artist becomes Vogue cover model». NBC. NBC News, April 1, 2023.
* ↑ Mouriquand, David. «106-year-old Filipino tattoo artist becomes Vogue's oldest cover model» (en anglès). euronews, April 10, 2023. [Consulta: April 11, 2023].
# Engeldeu

Engeldeu o Engildeu (esmentat vers 878-895) va ser marcgravi de Baviera de 890 a 895.
La primera referència a Engeldeu data del 3 de desembre de 878, quan ja era comes (comte), ja que en aquesta data el rei Carloman va atorgar terres al pagus "Tonageuue" del comte Engeldeu, a un sacerdot anomenat Iob. El 889 el rei Arnulf de Caríntia va concedir terres a "Phuncina" (del llatí Pons Aeni, modern Innsbruck) al pagus de Nordgau al comtat de Engeldeu a un cert Gotahelm, vassall d'Engeldeu.
L'any 895 el registre dels Annales Fuldenses diu que "Engildieo marchensis Baioariorum" (Engeldeu, marcgravi dels bavaresos) va ser privat dels seus beneficis i destituït del seu càrrec, i substituït per Liutpold. Al mateix temps els registres de l'analista esmenten que Hildegarda, filla de Lluís el Jove, va ser acusada d'actuar de manera infidel cap al rei Arnulf i privada dels seus beneficis (Publicis honoribus). El 5 de maig del mateix any Arnulf havia hagut d'intervenir per tornar algunes terres il·legalment preses a Megingoz, un vassall d'Erquembold, bisbe d'Eichstätt, per Engeldeu i Hildegarda. Això últim estableix que aquests dos estaven actuant en concert al mateix temps que tots dos van ser privats de càrrecs públics a Baviera suggereix que eren aliats en contra dels interessos del rei. Potser eren parents o potser estaven compromesos en una aventura. L'acció del rei es justificava pel "judici dels francs, bavaresos, saxons i alemanys."

## Referències

* Annals de Fulda
* Cawley, Charles, German Nobility, Foundation for Medieval Genealogy
# Thiel

«Thiel» té aquests significats:
* Thiel-sur-Acolin, municipi francès al departament de l'Alier
* Biografies:
** Ernest Thiel (Norrköping, 18 d'agost de 1859 – Estocolm, 6 de gener de 1947) fou un financer suec i col·leccionista d'art., creador de la Galeria Thielska.
** Andreas Thiel (1960, Lünen, Rin del Nord - Westfàlia), jugador d'handbol alemany
** Carl Thiel (Klein Öls, Prússia, 1862 – Bad Wildungen, Hessen, 1939), organista i compositor alemany
** Peter Thiel (1967), empresari estatunidenc d'origen alemany
# Vérxina (Bélgorod)

* Per a altres significats, vegeu «Vérxina».
Vérxina - Вершина (rus) - és un poble (un khútor) de l'óblast de Bélgorod, a Rússia. El 2010 tenia 55 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].